האחים צברי

האחים צברי היא להקת פאנק ישראלית. הלהקה הוקמה בשנת 2013 על ידי צמד האחים אבישי ויוני צברי. יוני, שמתופף בהרכב Kids Insane מתופף ושר. אבישי מנגן על גיטרה.

האחים הוציאו עד היום שלושה מיני-אלבומים, באורך שבין 4–8 דקות. האלבומים מכילים שירים קצרים ומספרים סיפור, בדומה לאופרת רוק. חלקים מהסיפורים מתבססים על ילדותם ברמת גן. כל אלבום לווה בקליפ אנימציה הממחיז את הסיפור. 

ב-2013 הוציאו את האלבום הראשון ואלס עם מלשין, המגולל את סיפורם של חמישה חברים שנוסעים לאילת.

ב-2014 הוציאו את האלבום השני בשינוי אדרת, המספר על בחור שעבר לתל אביב מהפרוורים.

ב-2018 הוציאו את אלבומם השלישי על תמאש ועל העוקץ, החוזר לספר על ארבעת החברים מהאלבום הראשון ומרדפם אחר קלף הסופרגול של תמאש שנדור. השיר שבאלבום זכה במקום השני ברשימת שירי השנה של רדיו הקצה לשנת 2018. הקליפ הפך לתופעה ויראלית ברשתות החברתיות.

נכון לשנת 2018 את הופעות הלהקה מלווים איתי אלזרדל (The Orions, Sweatshop Boys) בגיטרה, קורי בן יהודה (טברנק, Kids Insane ויוסלס איי.די) בתופים, וג'ניה פיינר בגיטרה בס.

בשנים 2018–2019 ערכו האחים צברי מספר הופעות משותפות עם ההרכב טברנק, אשר נמכרו תחת הכותרת "צברנק".

בנובמבר 2020 ערכו את הקליפ "מאמי אני על זה" של הראפר ג'ימבו ג'יי. בקליפ מופיעים אזכורים לקליפים שלהם, כגון דמויות שונות, סמל עיריית רמת גן וכן ניתן לראות את האחים עצמם.

בפברואר 2021 לקחו חלק באלבום המחווה ליענקל'ה רוטבליט בשם "הוצאו מהקשרם - שרים רוטבליט" ובו חידשו את שירו "שיר לשלום". בפרויקט השתתפו אמנים מוכרים דוגמת דן תורן, סטלה גוט, יובל מנדלסון, נומקה, עומר מושקוביץ, תמר אפק, אור אדרי ואמנים אלטרנטיביים נוספים מעולם הפאנק והפולק.

לקריאה נוספת 

 עידו רוזן, Independent Content Creators Online: A Paradigm Shift in Film Aesthetic and Production, the Case of Israel, אוניברסיטת קיימברידג', 2023

קישורים חיצוניים
 

 "רועש, פוליטי ולא מתפשר": סיפורו של הפאנק הישראלי, כאן 88
 האחים צברי מבצעים את השיר ביחד עם כפיר עטיה

הערות שוליים 

צמדים מוזיקליים ישראלים
להקות אינדי ישראליות
להקות פאנק (Punk) ישראליות
מוזיקאים ישראלים